《答周吴华》
明代·卢龙云

宦情难自卜升沉，堪笑当年拟断金。有约渔樵归旧隐，不言桃断任成阴。

沧洲久矣应吾道，流水依然待赏音。留得海门千顷月，为余长照故人心。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。